Rikunarita-ORG/Wikinium huggingface dataset:
# Duktilnost

Shematski prikaz okruglih metalnih šipki nakon testiranja rastezanjem.
 (a) Krti lom
 (b) Duktilni lom
 (c) Potpuno duktilni lom
Duktilnost (lat. *ductilis* = mek) je osobina materijala da se pod uticajem vanjskog naprezanja plastično deformira prije nego što nastupi lom.

Primjerice, lom armirano betonske konstrukcije može nastati po čeliku ili po betonu, rijetko istovremeno. Ako je čelik tokom upotrebe u fazi velikih deformacija (do 10‰), slom može nastati uz prethodno nastajanje pukotina. Takav slom naziva se duktilan ili žilav slom. Duktilnost je svojstvo, a mjera duktilnosti izražava se odnosom između deformacija kod sloma i deformacija popuštanja. Ako je ovaj odnos veći od 1, a manji od 2 radi se o neduktilnom elementu. Ako je manji od 1 radi se o krhkom elementu. Ako u armirano betonskom elementu prvo popusti armatura element je duktilan, a ako popusti beton element je krhak.Duktilnost je sposobnost konstrukcije da se deforimise bez nekih vecih ostecenja.
# Čekić

*Za ostale upotrebe, pogledajte Čekić (razvrstavanje).*
Čekić Često se prave čekići za specijalne namene, pa stoga postoje i varijacije u dizajnu samog čekića.

Čekić se takođe može koristiti i kao oružje. U srednjem veku, kao oružje je korišćen ratni čekić kada konvencionalno oštro oružje više nije moglo da probije neke tipove oklopa.

Postoje više varijacija čekića:

* Stolarski čekić
* Građevinski čekić
* Malj
* Macola

Danas se u profesionalnoj stolariji čekić sve više zamenjuje stolarskom heftalicom-.
# Bat

**Bat** može značiti:

* **Bat (geologija)**, geološko razdoblje srednje jure;
* **Toljaga**, jednostavno hladno oružje;
* **Bat (mitologija)**, egipatska božica.
# Nakovanj

*Za ostale upotrebe, pogledajte Nakovanj (razvrstavanje).*
Nakovanj
Kovač obrađuje gvožđe koristeći se ‎čekićem i nakovnjem
‎**Nakovanj** je priručna alatka. Sastoji se od teškog masivnog bloka stene ili ‎metala. Koristi se pri obradi predmeta uz pomoć čekića ili dleta. ‎Nakovnji se koriste od kasnog neolita od strane zanatlija koji su obrađivali ‎metal, ali je ovaj alat korišćen i mnogo ranije, prvensteveno za obradu kamena.‎

Postoje različiti tipovi nakovanja, u zavisnosti od potreba različitih zanatlija. ‎Tipičan nakovanj metalaca ima ravno *lice* na kojem se oblikuje metal, mekši ‎zadnji deo za deljanje i *rog* sa prednje strane za savijanje metala. Neki nakovnji ‎imaju i *rep*. Većina nakovanja iz poslednja dva veka imaju i po dve rupe na licu, ‎koje služe za umetanje raznoraznog alata, a poneki i više takvih rupa kako bi se ‎zadovoljila potreba za različitim tipovima alatki.‎

Nakovanj se često spominjao u drevnim grčkim i ‎‎egipatskim spisima, uključujući tu i radove Homera (8.vek ‎pre Hrista). Nakovnji su bili usavršeni tokom srednjeg veka kada je obrada gvožđa bila uobičajena praksa. ‎

Nakovnji su se koristili kao perkusionistički instrumenti u nekoliko ‎poznatih muzičkih kompozicija, uključujući Verdijevu *(Trovatore)* (1853), ‎Vagnerovu *(Das Rheingold)* (1854), temu iz filma Terminator, i komade Lilija ‎‎(Lully). Postoje i barem dve poznate kompozicije pod imenom *Nakovanj polka* , ‎jedna je od Alberta Parlova (Albert Parlow), a druga od Štrausa (u kojoj ‎perkusionista tradicionalno nosi kožnu kecelju kovača).‎

## Povezano

* obrada metala‎
* gvožđe‎
* čelik‎
* kovač
# Domaćinstvo

**Domaćinstvo** ili **kućanstvo** (ne poistovjećivati sa pojmom suprotnim *gostovanju*) u ekonomskom smislu označava sustav koji se sastoji od najmanje jedne osobe (poslovni subjekt). Ukoliko se kućanstvo sastoji od nekoliko ljudi (više osoba u kućanstvu) i ukoliko su osobe bračno ili rodbinski vezani govori se o obitelji. Postoje i kućanstva u kojem osoba živi sama.

### Domaćinstvo u ekonomiji

U narodnom gospodarstvu kućanstvo se smatra dijelom gospodarskog sustava u ulozi potrošača, štediše, ulagača, poduzetnika i kao pružatelj rada i kapitala a time u konačnici kao davatelj proizvodnih faktora je od središnje važnosti za gospodarski razvoj.

Marketing je područje koje se se bavi pitanjem kako uvjeriti kućanstva više kupovati oglašenih proizvoda.

### Domaćinstva u sociologiji

U sociologiji domaćinstva čine društveni sustav u kojem se mogu proučavati skupni procesi.

## Reference
# Mehatronika

Mehatronika je multidisciplinarna inženjerska disciplina
**Mehatronika** je multidisciplinarna inženjerska disciplina koja obuhvata kombinaciju elektrotehnike, računarstva, mašinstva i automatskog upravljanja. Mehatronički pristup projektovanju ima za cilj sinergetsku integraciju elektronike, mehanike, automatskog upravljanja i računarstva u cilju unapređenja i/ili optimizaciji funkcionalnosti projektovanog proizvoda. Korišćenjem takvog pristupa konačni proizvod je bolji od sume pojedinačnih komponenti, što otvara mogućnost za stvaranje sofisticiranih elektromehaničkih uređaja i sistema. Slobodno se može reći da su svuda oko nas mehatronički proizvodi. Neki od njih su: kućni uređaji (mašine za pranje veša, mikseri, fotoaparati, automatski usisivači....), automobili (ABS sistem za kočenje, aktivno vešanje, centralna brava...), autonomne bespilotne letelice, CNC mašine, liftovi i pokretne stepenice, roboti za zavarivanje, automatski vođena vozila i ostali.
# Softversko inženjerstvo

**Softverski inženjering** ili **programsko inženjerstvo** je stroga primena inženjeringa, naučnih i matematičkih principa i metoda u ekonomičnoj proizvodnji kvalitetnog softvera. Nastao je kao nužna potreba vezana za programiranje i izradu softvera početkom 70. godina prošlog vijeka. Nagli razvoj mehatroničkih uređaja kontrolisanih i upravljanih softverskim aplikacijama kao i efikasna kontola i obrada podataka utiču na potrebe razvoja ove naučno tehničke discipline. Po definiciji softverskog inženjeringa, softver podrazumijeva:

1. programe
2. podatke i
3. dokumentaciju.

Trend razvoja je takav da produktivnost računara raste oko 30 % godišnje a produktivnost softvera je tek od 4 do 7%. Veliki problem predstavlja nedostatak stručnjaka ove vrste tako da potrebe rastu svake godine za oko 12% dok je priliv stručnjaka tek oko 4 %. Zbog navedenog, i u oblasti izrade softvera se uvode komjuterski potpomognute CA tehnologije. Uz već poznate CAD, CAM, CIM..i druge već poznate tehnologije, u softverskom inženjeringu se javljaju CASE tehnologije - **C**omputer **A**ided **S**oftware **E**ngineering.

### Ideja CASE tehnologija

1. Povećanje produktivnosti u razvoju softvera pomoću softvera
2. Inženjersko projektovanje softvera pomoću računara
3. Softverski proizvod namjenjen automatizaciji izrade softvera

### Ciljevi primjene CASE tehnologija

1. Povećanje produktivnosti projektanata
2. Skraćenje vremena izrade softvera
3. Povećanje kvaliteta softvera
4. Unapređenje performansi sistema

### Neki od poznatijih modela CASE tehnologija

1. model vodopada
2. model spirale

### Faze razvoja softvera

* Definisanje zahtjeva i potreba
* Projektovanje i implementacija
* Održavanje softvera

### Vanjske veze

* Uvod u softversko inženjerstvo Arhivirano 2020-03-03 na Wayback Machine-u
# 23.

*Ovo je članak o godini 23. n.e. Za ostale upotrebe v. 23 (broj), 23 Enigma ili 23 (razvrstavanje).*

|  |  |
| --- | --- |
| Milenijum:
 | 1. milenijum
 |
| Vjekovi:
 | 1. vijek pne. – **1. vijek** – 2. vijek
 |
| Decenija:
 |  0-e pne.  0-e  10-e  – 20-e –  30-e  40-e  50-e  |
| Godine:
 | 20 21 22 – **23** – 24 25 26
 |

Druz Mlađi

23.. po kalendarima
| Gregorijanski
 | 23.. (XXIII) |
| Ab urbe condita
 | 776.
 |
| Islamski
 | 617 BH – 616 BH.
 |
| Iranski
 | 599 BP – 598 BP.
 |
| Hebrejski
 | 3783–3784.
 |
| Bizantski
 | 5531–5532.
 |
| Koptski
 | -261–-260.
 |
| Hindu kalendari
 |
| • *Vikram Samvat* | 78–79.
 |
| • *Shaka Samvat* | *N/D* |
| • *Kali Yuga* | 3124–3125.
 |
| Kineski
 |
| • Kontinualno
 | 2659–2660.
 |
| • 60 godina
 | Yin Voda Koza (od kineske Ng.) |
| Holocenski kalendar
 | 10023.
 |
| p • r • u |
| Podrobnije: Kalendarska era |

Godina **23.** (**XXIII**) bila je redovna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Poliona i Veta** ili, rjeđe, **godina 776. *Ab urbe condita. Oznaka "23." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

## Događaji

* Gaj Asinije Polion i Gaj Antistije Vet postaju rimski konzuli.
* Liu Xuan, potomak kineske carske dinastije Han i vođa pobunjenika protiv Wang Manga i njegove dinastije Xin, sebe proglašava novim kineskim carem.
* juli — Nakon što je dva mjeseca bili pod opsadom, 19.000 kineskih pobunjenika pod Liu Xiujem u bitci kod Kunyanga tuku 450.000 vojnika cara Wanga Manga, označivši tako početak kraja njegove dinastije i povratak dinastije Han na vlast.
* Julije Cezar Druz, sin i nasljednik rimskog cara Tiberija, umire. Nakon toga demoralizirani Tiberije prestaje brinuti o državnim poslovima te se u potpunosti posvećuje životnim užicima.
* Nakon Druzove smrti Lucije Elije Sejan počinje dominirati rimskim Senatom.
* Grčki geograf Strabon objavljuje knjigu pod nazivom *Geografija* - djelo koje opisuje cijeli svijet koji je bio poznat Rimljanima i Grcima u doba cara Augusta; to je jedina takva antička knjiga koja se očuvala do današnjih dana.

## Rođenja

* Plinije Stariji, rimski naučnik i pisac

## Smrti

* 14.9. — Druz Julije Cezar, sin rimskog cara Tiberija
* 6.10. —Wang Mang, "uzurpator" prijestolja kineske dinastije Han i car dinastije Xin (r. 45. pne.)
* Liu Xin, kineski astronom
* Liu Yan, kineski general
* Carica Wang (r. 8. pne.)
* Juba II, kralj Mauretanije

## Vanjske veze

*
*  Arhivirano 2013-04-24 na Wayback Machine-u
*
# Yuwen Tai

*Ovo je kinesko ime; porodično ime je* Yuwen*.*
Yuwen Tai
**Yuwen Tai** (kineski: 宇文泰; pinyin: *Yǔwén Tài*) (507–556), nadimak **Heita** (黑獺), formalno **Vojvoda Wen od Andinga** (安定文公), kasnije u državi Sjeverni Zhou posthumno navođen kao **Princ Wen** (文王) potom **Car Wen** (文皇帝) sa hramskim imenom **Taizu** (太祖), bio je vojskovođa i vrhovni komandant oružanih snaga kineske/Xianbei države Zapadni Wei. Karijeru je započeo u državi Sjeverni Wei gdje mu je povjerena kontrola nad njenim zapadnim teritorijama. Kada se godine 534. car Xiaowu od Sjevernog Weija nastojao riješiti moćnog generala Gao Huana, pobjegao je na Yuwenove teritorije; Gao je na to reagirao proglasivši cara Xiaojinga za novog vladara. Yuewn Tai je svog starog/novog vladara godine 535. dao otrovati a na njegovo mjesto postaviti svog rođaka Yuan Baojua (car Wen), čime je dvovlašće formalizirano, odnosno država trajno podijeljena na Gaov i Xiaojingov Istočni Wei, a dio pod Yuweom i carom Wenom postao Zapadni Wei. Yuwen je ostatak života proveo u nastojanju da Zapadni Wei, mnogo slabiji od svog istočnog susjeda, učini snažnom državom; nakon njegove smrti njegov sin Yuwen Jue je od cara cara Gonga preuzeo vlast i ustanovio dinastiju Sjeverni Zhou.

## Reference

* *Knjiga Zhoua*, vols. 1, 2[1] Arhivirano 2008-05-11 na Wayback Machine-u.
* *Historija Sjevernih dinastija*, vol. 9[2] Arhivirano 2007-10-11 na Wayback Machine-u.
* *Zizhi Tongjian*, vols. 152, 154, 155, 156, 157, 158, 159, 160, 161, 162, 163, 164, 165, 166.
# Princeza Xu Zhaopei

| Xu Zhaopei
 |
| --- |
| *Princeza od Xiangdonga*
 |
| Potomstvo
 | Xiao Fangdeng, krunski princ Wulie Xiao Hanzhen, princeza Yichang
 |
| Puno ime
 | Xu Zhaopei 徐昭佩
 |
| Kuća
 | dinastija Liang (brak)
 |
| Otac
 | Xu Gun
 |
| Umro/la
 | 549
 |

**Princeza Xu Zhaopei** (徐昭佩) (? - 549) bila je carska princeza kineske dinastije Liang, odnosno supruga Xiao Yija, princa od Xiangdonga koji je kasnije postao car Yuan. Otac joj je bio Xu Gun (徐緄), službenik na dvoru cara Wua, Xiao Yijevog oca. Za Xiao Yija se udala 518. godine. Kineski historijski izvori da je vjenčanje bilo pod lošim znamenjem, kao i da je brak bio nesretan. S obzirom da je princ bio slijep na jedno oko, princeza mu se rugala tako što bi našminkala samo polovicu lica svaki put kada bi joj ušao u bračnu postelju; to se, pak, događalo vrlo rijetko. Caru je ipak rodila dvoje djece - princa Ciao Fangdenga i princezu Yichang. Kasnije se odala piću i razvratu, imajući vanbračne veze s taoističkim svećenicima i državnim službenicima. Razbješnjeni Xiao Yi ju je nastojao poniziti, objavljući priče o njenim porocima po zidovima javnih zgrada. Kada se Xiao Fangdeng 549. utopio prilikom jednog pohoda, princeza Xu Zhaopei uopće nije žalovala za svojim sinom. Kada je iste godine umrla Xiao Yijeva omiljena priležnica Gospa Wang, Xiao Yi je princezu Xu optužio za ubistvo i naredio joj da se ubije skokom u bunar, što je ona i učinila.

## Reference

* *Knjiga Lianga*, vol. 7.
* *Historija Južnih dinastija*, vol. 12.
* *Zizhi Tongjian*, vol. 162.
# Xiao Dong

| **Yuzhang Wang** (豫章王)
 |
| --- |
| Porodično ime: | Xiao (蕭, xiāo)
 |
| Osobno ime: | Dong (棟, dòng)
 |
| Posthumno ime: | Nema
 |

**Xiao Dong** (蕭棟) (? - 552), kurtoazno ime **Yuanji** (元吉), ponkad poznat i po tituli **Princ od Yuzhanga** (豫章王), bio je kratkotrajni car kineske dinastije Liang. Bio je praunuk njenog osnivača cara Wua, odnosno najstariji unuk Xiao Tonga, krunskog princa umrlog 531. Imao je dva brata po imenu Xiao Qiao (蕭橋) i Xiao Jiu (蕭樛). Njegov otac Xiao Huan je umro prije nego što je Xiao Dong preuzeo vlast godine 551.. Ona je, međutim, bila čisto formalne prirode, jer je stvarnu vlast imao Hou Jing, pobunjeni general koji je godine 549. zauzeo prijestolnicu Jiankang. Dvije godine kasnije je, u nastojanju da potvrdi svoj autoritet, svrgnuo tadašnjeg marionetskog cara Jianwena. Kao i njegov prethodnik, Xiao Dong je bio Hou Jingova marioneta. To, međutim, Hou Jingu nije bilo dovoljno te ga je nakon samo dva i pol mjeseca svrgnuo, proglasivši sebe carem nove dinastije Han. Protiv Hou Jinga se u međuvremenu formirala velika koalicija lojalista dinastije Liang, među kojima je bio Xiao Dongov prastric Xiao Yi. Te snage, pod generalom Wang Sengbianom su godine 552. zauzele Jiankang. Tada je Xiao Dong zarobljen, a general Zhu Maichen (朱買臣), je pod Xiao Yijevom naređenju dao Xiao Donga i njegovu braću baciti u rijeku Yangtze gdje su se utopili.

## Reference

* *Historija Južnih dinastija*, vol. 53.[1] Arhivirano 2007-10-11 na Wayback Machine-u
* *Zizhi Tongjian*, vol. 164.

| Kraljevske titule
 |
| --- |
| Prethodi: **Car Jianwen od Liang** | **car dinastije Liang (Zapadna)** 551
 | Slijedi: **Xiao Ji (Princ od Wulinga)** |
| **car dinastije Liang (Centralna/Južna)** 551
 | Slijedi: **Car Yuan od Lianga** |
| **car Kine (Jugoistočna)** 551
 | Slijedi: **Hou Jing od Hana** |
# Xiao Yuanming

| Xiao Yuanming
 |
| --- |
| Rođenje i smrt: | nepoznato–2. jun 556
 |
| Osobno ime: | Yuānmíng (淵明)
 |
| Datumi vladavine: | 1. jul 555–29. oktobar 555
 |
| Dinastija: | dinastija Liang
 |
| Datumi ere: | 1. jul 555–1. novembar 555
 |
| Posthumno ime: (puno)  | Mǐn (閔), "oprezni"
 |

**Xiao Yuanming** (蕭淵明) (? - 556), kurtoazno ime **Jingtong** (靖通), često poznat i po tituli **Markiz od Zhenyanga** (貞陽侯), nakon svrgavanja poznat kao **Vojvoda od Jian'an** (建安公), posthumno **Car Min** (閔皇帝) od strane Xiao Zhuanga, je bio kratkotrajni car kineske dinastije Liang. Bio je nećak osnivača dinastije cara Wu. Godine 555. se država našla u kaosu kada su snage države Zapadni Wei zarobile i pogubile cara Yuana. Tada je država Sjeverni Qi, kod koje se Xiao Yuanming nalazio kao talac od 547. godine, prisilila generala Wang Sengbiana da prihvati Xiao Yuanminga kao cara. Međutim, već nakon nekoliko mjeseci je Wangov potčinjeni Chen Baxian izvršio puč u kome je Wang ubijen, a Xiao Yuanming svrgnut s prijestolja; na njegovo mjesto je došao sin cara Yuana Xiao Fangzhi (car Jing). Xiao Yuanming je umro sljedeće godine.

## Napomene i reference

* *Historija Južnih dinastija*, vol. 51.
* *Zizhi Tongjian*, vols. 160, 161, 166.

| Kraljevske titule
 |
| --- |
| Prethodi:  **Car Yuan od Lianga**  |  **car dinastije Liang (Istočna/Južna)**  555
 | Slijedi:  **Car Jing od Lianga**  |
# Carica Yan Ji

**Carica Yan Ji** (閻姬) (? -126), formalno **Carica Ansi** (安思皇后, doslovno "mirna i dubokomisleća carica"), bila je kineska carica iz dinastije Han. Suprug joj je bio car An. Poznata je po spletkalrenju i nepotizmu, bilo kao careva supruga, odnosno za vrijeme kratkotrajne vladavine kao carica majka. Međutim, njen pokušaj da cementira vlast postavljajući braću na važne položaje je propao zbog dvorskog puča u kome su masakrirani članovi njenog klana.

| Kineska carska porodica
 |
| --- |
| Prethodi:  **Carica Deng Sui**  |  **Carica Istočne dinastije Han**  108–125
 | Slijedi:  **Carica Liang Na**  |
# Car An od Hana

| **Han Andi** (漢安帝)
 |
| --- |
| Porodično ime: | Liu (劉; liú)
 |
| Oosbno ime: | Hu (祜, hù)
 |
| Hramsko ime: | Gongzong (恭宗, gōng zōng)
 |
| Posthumno ime: (dugo) | Xiaoan (孝安, xiào ān) doslovno: "sinovski i miran"
 |
| Posthumno ime: (kratzko) | An (安, ān) "miran"
 |

**Car Ān od Hàna**, kion. **漢安帝**, py. **hàn ān dì**, wg. **Han An-ti**, (94-125) je bio kineski car iz dinastije Hàn, šesti vladar Istočne dinastije Han, koji je formalno vladao od 106. do 125. Bio je unuk cara Zhanga.

Nakon što je njen malodobni posinak car Shang stupio na prijestolje 106, carica majka Deng je 12-godišnjeg princa Hua zadržala u carskoj prijestolnici Luoyang kao svojevrsno "osiguranje" u slučaju Shangove iznenadne smrti. Kada je u auguistu ili septembru iste godine Shang uistinu umro, mladi princ je preuzeo prijestolje pod imenom car An. Međutim, carica majka je kao regentica preuzela svu vlast i zadržala je do svoje smrti 121.

Kada je An u dobi 27 godina preuzeo vlast, ispostavilo da je za nju potpuno nesposoban. Nije pokazivao nikakvog interesa za državne poslove, koje je prepustio korumpiranim dvorskim eunusima i klanu okupljenom oko svoje supruge Yan Ji, dok se sam odao piću i ženama. Samo četiri godine kasnije je umro prilikom putovanja u grad Nayang. Kineski historičari ga tradicionalno smatraju prvim carem koji je otvoreno podsticao nemoral, te prvim od slabih vladara koji su doveli do propasti dinastije.

## Osobne informacije

* Otac
	+ Liu Qing (劉慶), Princ Xiao od Qinghea, drugi sin cara Zhanga
* Majka
	+ Supruga Zuo Xiao'e (左小娥)
* Supruga
	+ Carica Yan Ji (proglašena 115, u. 126)
* Glavne konkubine
	+ Consort Li, majka cara Shuna (otrovana 115)
* Djeca
	+ Liu Bao (劉保), krunski princ (proglašen 120, svrgnut 124), kasnije Princ od Jiyina (proglašen 124), kasnije car Shun od Hana

|  |
| --- |
| Car An od Hana**Kuća LiuRođen/a:** 94  **Umro/la:** 125 |
| Kraljevske titule
 |
| Prethodi: **Car Shang od Hana** | **Car Kine** 106 – 125 *Carica majka Deng*  *(106 – 121)* | Slijedi: **Markiz od Beixianga** |
# Sun Cheng

**Sun Cheng** (孫程) (? - 132) bio je kineski eunuh u službi dinastije Han, poznat kao jedan od rijetkih eunuha koji je svoj položaj na dvoru nastojao iskoristiti za dobrobit cara i države, a ne za vlastito bogaćenje. Na dvoru je bio u vrijeme vladavine cara Ana te imao prilike vidjeti kako jača položaj carice Yan Ji čiji je nasilni i korumpirani klan počeo preuzimati vlast u državi. Nakon Anove smrti je 125. tako carica Yan Ji tako čak zaobišla legitimnog nasljednika, princa Liu Baoa i umjesto njega novim carem proglasila markiza od Beixianaga. Nakon što je i markiz za nekoliko mjeseci umro, carica majka je planirala postaviti novog kandidata, ali ju je u tome spriječio Sun Cheng, organiziravši dvorski puč prilikom koga je carica svrgnuta, a njen klan pobijen. Sun Cheng je nakon toga princa Baoa proglasio carem Shunom. Njegovo nastojanje da iskorijeni korupciju ga je, međutim, dovelo u sukob sa drugim eunusima. Car nije imao razumijevanja za njegovu politiku, ali mu je u znak zahvalnosti dao na upravu jednu provinciju, u kojoj je i umro.
# Markiz od Beixianga

| **Beixiang Hou** (北鄉侯)
 |
| --- |
| Porodično ime: | Liu (劉; liú)
 |
| Osobno ime: | Yi (懿, yì)
 |
| Posthumno ime: (full) | nema
 |
| Posthumno ime: (short) | nema
 |

**Markiz od Beixianga**, (trad. kin. **北鄉侯**, poj. kin. **北乡侯**, py **bĕi xīang hóu**, Wade-Gilles: **Han Pei-hsiang-hou**), ponekad navođen kao **Car Shao** (少帝, doslovno "mladi car"), bio je kineski car iz dinastije Han. Odabran je za nasljednika cara Ana nakon Anove iznenadne smrti godine 125, ali je ubrzo po stupanju na prijestolje umro, poslije čega je uslijedio dvorski puč eunuha koji su u ime cara Shuna svrgnuli režim carice majke Yan, zaslužne za markizov dolazak na prijestolje.

Ne postoje historijski zapisi o njegovoj dobi, ali kasnije reference impliciraju da je bio mlad, a možda čak i malo dijete. S obzirom da mu je vladavina bila izuzetno kratka i po nekim kriterijima protuzakonita, često ga se ne navodi u službenim popisima careva.

## Osobne informacije

* Otac
	+ Liu Shou (劉壽), princ Hui od Jibeia, sin cara Zhanga

## Izvori

* *Knjiga Kasnijeg Hana*, vol. 5.
* *Zizhi Tongjian*, vol. 51.

|  |
| --- |
| Car Shao**Kuća LiuUmro/la:** 125 |
| Kraljevske titule
 |
| Prethodi: **Car An od Hana** | **car Kine** 125 *Carica majka Yan Ji*  *(125)* | Slijedi: **Car Shun od Hana** |
# Liang Ji

**Liang Ji** (梁冀) (? - 159), kurtoazno ime **Bozhuo** (伯卓) bio je kineski političar i vojskovođa u službi dinastije Han, poznat po tome što je uz pomoć svoje sestara carica Liang Na i Liang Nüying dominirao carskom vladom 150-ih, da bi nakon njihovih smrti bio svrgnut i ubijen u dvorskom puču od strane eunuha.

Liang Ji se rodio kao najstariji sin Liang Shanga, službenika čija se kćer Liang Na godine 128. udala za cara Shuna a godine 132. dobila titulu carice. Liang Shang, koji je proglašen Velikim maršalom, bio je, prema kineskim historijskim izvorima, čestit čovjek, ali njegov sin Liang Ji se oženio za Sun Shou, koja je opisivana kao zavodnica koja je Liang Jia okrenula razvratu, uključujući i homoseksualne odnose sa slugom po omenu Qin Gong (秦宮), te zajedno sa Lingom i Qinom imala *ménage à trois*.

Liang Ji je godine 136. imenovan za upravnika carske prijestolnice Luoyang, i već je tada pokazao sklonost tiraniji, okrutnosti i spletkama, odnosno koristio plaćene ubice kako bi ušutkao svoje kritičare. Nakon očeve smrti 141. je naslijedio njegovo mjesto velikog maršala. Kada je car Shun godine 144. umro, njegova sestra Liang Na je kao carica majka postala regentica njenom sinu Chongu. Chong je nakon dvije godine umro, a Liang Na je nakon toga odbila sugestiju svog brata da vijest o tome zataji od naroda kako bi klan Liangovih zadržao vlast. Liang Ji je, međutim, uspio isposlovati da novi car postane 7-godišnji Zhi. Dječak se, međutim, usudio kritizirati svog ministra, te ga je Liang Ji dao otrovati. Za novog cara je odarban 13-godišnji markiz od Liwua, koji je bio zaručen za Liang Jijevu mlađu sestru Liang Nüying i postao poznat kao car Huan.

Za vrijeme Huanove vladavine je Liang Ji prigrabio apsolutnu vlast, pogotovo nakon 150. kada je umrla Liang Na, jedina koja je koliko-toliko mogla obuzdavati njegove ambicije. Liang Ji je prestao iskazivati čak i formalno poštovanje prema caru te se počeo ponašati kao de facto car, nalik na Wang Manga, kancelara koji je prije vijek i pol nakratko svrgnuo dinastiju Han. U to vrijeme je svatko tko bi se usudio javno ga kritizirati riskirao smrt.

Kada je njegova sestra Liang Nüying godine 159. umrla, Liang Ji je, pak, držao da cara uz sebe može vezati još jednim brakom. Jednu od svojih rođaka po Deng Mengnü je posvojio kao svoju kćer te je udao za cara Huana. Kako bi caricu potpuno vezao uz sebe, dao je likvidirati njenu majku Gospu Xian; plaćene ubice, međutim, u tome nisu uspjele. I carica i car su doznali za zavjeru te su, uplašeni za svoje živote, organizirali vlastitu zavjeru sa dvorskim eunusima. Caru vjerni vojnici su nakon toga opkolili Liang Jia i Sun Shou u njihovoj kući i natjerali ih na samoubistvo. Nakon toga je provedena krvava čistka carske uprave u kojoj su likvidirani svi rođaci Liang Jija i Sun Shou; zbog toga je trebalo nekoliko godina da se ispražnjena mjesta popune.

S druge strane, car Huan je isto tako zaplijenio bogatstvo koje je Liang Ji godinama akumulirao te mogao smanjiti carske poreze za 50 %. Zbog svega toga je Liang Jijeva smrt u narodu izazvala veliko veselje.

## Izvori

* *Knjiga Kasnijeg Hana*, vol. 34.
* *Zizhi Tongjian*, vols. 51, 52, 53, 54.